  Майя Бывальцева Удмуртиын Кизнер – Муркозь-Омга сюреслэсь Выль Тӥрыг – Вуж Бӧдья гуртъёс вискысь 9,025 иськемзэ тупатъянэз йылпумъязы. Со сярысь «Удмуртавтодор» огазеяськон «ВКонтакте» мерлыко вотэсысь огиназ ивортэ. Сюресэз «Гурт интывылъёсты ялан азинтон» федерал программа улсын тупатъязы Ужъёсты быдэстон улсын сюрес урдсысь куакъёсты но вечи писпуосты коразы, ассэ сюресэз 10 метрозь паськытатӥзы. Ву кошкон сӧзнэтэз выльысь лэсьтӥзы: бадӟым диаметре 9 гумыос пуктӥзы, кыретъёс лэсьтӥзы но юнматӥзы. Сюреслэсь вылзэ векчиятэм изэн но луоё кӧльыен шобыртӥзы. Со сяна, Вуж Бӧдья гуртын мер транспортлы берытскон инты, кортлэсь павильон пуктӥзы. Калыкез пуктон-васькытон инты дорозь тротуаръёс, выжъёс лэсьтӥзы. Озьы ик сюрес пусъёс, пичи юбоос, кенертонъёс пуктӥзы.  Тегъёс: Авто Кизнер Удмуртия сюресъёс гуртсюресъёс тупатъянужъёс  